Аҟәа иаатит «Ауаҩы иааҭгыларҭа» ҳәа хьӡыс измоу Фазиль Искандер изку Жәларбжьаратәи афестиваль.
20.06.2017
Аҟәа иаатит «Ауаҩы иааҭгыларҭа» ҳәа хьӡыс измоу Фазиль Искандер изку Жәларбжьаратәи афестиваль.
463
Аҟәа иаатит «Ауаҩы иааҭгыларҭа» ҳәа хьӡыс измоу Фазиль Искандер изку Жәларбжьаратәи афестиваль.
Аҧсны Ахада Рауль Ҳаџьымба идикылеит уи аиҿкааҩцәа рхаҭарнакцәа. Сынтәа хынтәуп имҩаҧысуеижьҭеи еицырдыруа ашәҟәыҩҩы Фазиль Искандер изку Жәларбжьаратәи афестиваль. Уи аиҿкааҩцәа анидикылоз атәыла Ахада иҳәеит, ари ахҭыс адоуҳатәи акультуратәи ҧсҭазаараҿы иаҵанакуа шмаҷым.
Шьазина Агырҧҳа Фазиль Искандер ихьӡ зху афонд анапхгаҩы иазгәалҭеит, ашықәсқәа цацыҧхьаӡа ашәҟәыҩҩ иаҧҵамҭақәа уанрыҧхьалак, иҿыцу акы ушазхьадырҧшуа атәы. Убри азоуп есааира афестиваль аҳәаақәа рыҽздырҭбаауа. Лара атәыла Ахада илырбеит Фазиль Искандер ихьӡ иацу аҭыҧқәа рыхсаала. Ҳаҧхьаҟа иалыршазар ауеит дара рҭаара, ашәҟәыҩҩ ибаҩхатәра бзиа избо рымацара ракәымкәа , Аҧсны иаҭаауа зегьы рзы.
Ареспублика акультуреи, акультуратә ҭынха ахьчареи рминистр Ельвира Арсалиа илҳәеит , афестиваль шаартхо Фазиль Искандер ихьӡ зху Аҟәатәи аурыс драматә театр аҟны. Аҩаша ауха ахәаҧшцәа идырбахоит Шьукин ихьӡ зху атеатртә институт Аҧснытәи астудентцәа реиҳараҩык рыла иқәыргылоу ашәҟәыҩҩ ипиеса «Софичка». Атеатр аиҳабы Иракли Хынҭәба иазгәеиҭеит, афестиваль аҳәаақәа ирҭагӡаны ахәаҧшцәа ишдырбахо акинофильм « СОФИЧКА». Иара аҧсышәала ицәажәоит аурыс титрқәа аманы. Анаҩс ари афильм дырбахоит ареспублика егьырҭ араионқәа рҟны.
Аҧсны Ахада афестиваль аиҿкааҩцәеи, уи зҽалазырхәуеи ирзеиҕьеишьеит ақәҿиарақәа.
Д.Инаҧшьба, А. Агәхаа , АТ
Оцените новость:
+1
+2
+3
+4
+5
Сохраните ссылку или поделитесь с друзьями